APROBACIÓN DEFINITIVA REGULAMENTO DE PRODUCTIVIDADE PERSOAL
ADMINISTRACIÓN LOCAL — Municipal — Vila de Cruces (Persoal, oposicións, 04/12/2020)

Transcorrido o prazo de exposición pública (BOP núm.195 de data 08/10/2020), e ó non terse presentado ningunha reclamación, segundo Informe de rexistro emitido con data 23/11/2020, considérase aprobado definitivamente, segundo o artigo 17.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, o Regulamento municipal regulador do Complemento de productividade do/as empregado/as público/as do Concello de Vila de Cruces. Dacordo co establecido no art.17.4 do citado texto legal, faise público o texto íntegro do citado Regulamento: Os artigos 23 e 2 da Lei 30/1984, do 2 de agosto, de medidas para a reforma da Función Pública, aínda vixentes, regulan os conceptos que comprenden a estrutura do sistema retributivo dos funcionarios, así como os criterios xerais para a determinación da súa contía. Os mencionados artigos teñen a consideración de bases do réxime estatutario dos funcionarios públicos, e en consecuencia son aplicables ao persoal de todas as Administracións Públicas de conformidade co establecido no artigo 1.3 da mencionada Lei 30/1984, do 2 de agosto. Así mesmo, o artigo 93 da Lei 7/1985, do 2 de abril, reguladora das bases do Réxime Local, seguindo os criterios da lexislación básica sobre Función Pública, establece que as retribucións básicas dos funcionarios locais terán a mesma estrutura e contía que as establecidas con carácter xeral para toda a Función Pública, e que as retribucións complementarias ateranse á estrutura e criterios de valoración obxectiva das do resto dos funcionarios públicos. Pois ben, entre esas retribucións complementarias atoparíase o complemento de produtividade, definido no artigo 5 do RD 861/1986, do 25 de abril, regulador do réxime das retribucións dos funcionarios da esfera local. Trataríase dun complemento que atende, como indican os preceptos mencionados e a xurisprudencia existente, a factores relacionados co desempeño do posto e cos obxectivos asignados ao mesmo, mencionándose algúns como o grao de interese, a iniciativa, o esforzo ou o rendemento ou resultado obtido. En moitas ocasións os empregados públicos non só compren coas funcións asignadas no seu correspondente posto e coas obrigacións que lle incumben como tal, senón que, ademais mostran unha especial implicación e, polo tanto, contribúen á mellora da eficiencia e eficacia dos servizos públicos que prestan as Administracións Públicas e en especial a local, tan próxima ao cidadán. Por iso, como factor impulsor da motivación do servidor público e do obxectivo de mellora permanente da actuación pública, o lexislador previu a posibilidade de instaurar sistemas retributivos ligados ao desempeño do posto e á consecución de obxectivos. Sistemas baseados no establecemento dunha retribución variable, cuxa asignación, é aconsellable que se realice en base a criterios previamente establecidos. O Concello de Vila de Cruces a través do Orzamento Municipal e as súas correspondentes Bases de Execución, establece os criterios xerais sobre a distribución do complemento de produtividade. De tal forma, no marco legal e cos obxectivos ata o de agora mencionados, a Corporación ve a necesidade de desenvolver os mencionados criterios tentando eliminar así a existencia de posibles discriminacións ou arbitrariedade na adxudicación desta retribución, e propiciando unha maior axilidade e obxectividade na súa tramitación. As presentes normas aplicaranse ao persoal funcionario de carreira ou interino, así como ao persoal laboral, fixo ou indefinido, do Concello de Vila de Cruces e de todas as entidades municipais dependentes del, con independencia da área á que xerárquica e funcionalmente pertenzan, entendendo que calquera referencia a estes traballadores será como empregados/as públicos/as do Concello. Quedan en todo caso excluídos os empregados/as públicos/as adscritos/as a programas subvencionados por outras administracións públicas, así como o persoal temporal con contrato inferior a 1 ano. As presentes normas teñen por obxecto regular a estrutura, factores de aplicación, cuantificación e xestión do complemento de produtividade, de acordo co previsto no artigo 24. c) do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público e no artigo 5 do Real Decreto 861/1986, do 25 de abril, que aproba o Réxime de Retribucións dos Funcionarios da Administración Local. BASE TERCEIRA. CONCEPTO 1. O complemento de produtividade está destinado a retribuír o grao de interese, iniciativa ou esforzo con que o/a empregado/a público/a desempeña o seu traballo, tal e como prevé o artigo 24. c) do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, de acordo cuns criterios xerais, comúns e obxectivos previamente determinados, incentivando o rendemento no desempeño do traballo.2. A percepción deste complemento en ningún caso implicará dereito algún ao seu mantemento, polo que as contías asignadas por complemento de produtividade durante un período de tempo, non orixinarán ningún tipo de dereito individual respecto a as valoracións ou apreciacións correspondentes a períodos sucesivos.1. A contía global anual do complemento de produtividade será determinada no Orzamento Xeral do Concello de Vila de Cruces, sen que poida superar o límite establecido no artigo 7 do R 861/1986, do 25 de abril, polo que se establece o réxime das retribucións dos funcionarios de Administración Local. Dito límite entendido tanto para persoal funcionario como laboral.2. A suma total dos distintos elementos en que se divide o complemento de produtividade non poderá pasar a contía da produtividade total.3. O complemento de produtividade percibirase trimestralmente nas contías, circunstancias e condicións que se establecen nas presentes normas. A efectos de valoración do citado complemento teranse en conta os seguintes factores: Factor 1. Especial rendemento. Cumprimento de obxectivos marcados, así como eficacia e eficiencia por parte do/a traballador/a no desenvolvemento das funcións e calidade na súa desempeño. Factor 2. Actividade e dedicación extraordinaria. A súa valoración realizarase en función do esforzo extraordinario ou pola dispoñibilidade ante as necesidades do servizo, e polo tanto, considerando tanto a calidade do traballo realizado como a cantidade do traballo realizado polo/a empregado/a público/a. Se por necesidades do servizo, coa aceptación expresa do empregado/a e informe da representación sindical, non se puidesen goza-las vacacións, ou parte delas, e os días de asuntos propios nas datas inicialmente solicitadas, procederase á súa toma de consideración para o abono do complemento de produtividade. Factor 3. Interese ou iniciativa. Apreciado directamente no desempeño do correspondente posto de traballo, como a capacidade por parte dos/as empregados/as públicos/as para asumir traballo extraordinario, novas tarefas ou responsabilidades, capacidade de resolución de problemas, ou contribuír con ideas ou propostas innovadoras. A efectos do disposto no apartado anterior, é establece o seguinte baremo, ao que deberán axustarse as asignacións de complemento de produtividade de cada empregado/a público/a para a súa concesión: Suposto A. Cando o/a empregado/a público/a reúna no desempeño do seu posto de traballo simultaneamente os tres factores constitutivos do complemento de produtividade, a contía para percibir trimestralmente será equivalente ao 30% do importe trimestral do soldo base e trienios asignado ao posto desempeñado. Suposto B. Cando o/a empregado/a público/a reúna no desempeño do seu posto de traballo simultaneamente os dous factores constitutivos do complemento de produtividade, a contía para percibir trimestralmente será equivalente ao 20% do importe trimestral do soldo base e trienios asignado ao posto desempeñado. Suposto C. Cando o/a empregado/a público/a reúna no desempeño do seu posto de traballo un só dos dous factores constitutivos do complemento de produtividade, a contía para percibir trimestralmente será equivalente ao 15% do importe trimestral do soldo base e trienios asignado ao posto desempeñado.1º.- Nos cinco primeiros días hábiles ao remate de cada trimestre, o/a Concelleiro/a Delegado/a de cada área de goberno remitirá á Alcaldía as propostas de asignación do complemento de produtividade relativas ao trimestre anterior, xunto cos informes de avaliación motivados dos responsables competentes en cada área, que acredite o cumprimento dos obxectivos marcados na mesma.2º.- Iso xunto coa valoración favorable individual do/a empregado/a público/a, onde se especifique o suposto A; B; C; asignados a cada empregado/a público/a realizado polo máximo responsable do servizo.3º.- As referidas propostas deberán formalizarse no modelo de “Proposta/Concesión complemento de produtividade” que se incorpora ao presente documento como Anexo I e no informe de valoración, como Anexo II, que deberá ser favorable.4º.- Emitirase Resolución do órgano municipal competente resolvendo o expediente, autorizando e fixando a contía do complemento retributivo. O anterior sen prexuízo da fiscalización do gasto pola intervención.5º.- Valorarase o tempo de servizo efectivamente prestado, ou parte proporcional. Para o caso en que o/a empregado/a público/a desempeñase postos en varios Departamentos, a persoa que avalíe pertencerá ao Departamento en que o avaliado prestase maior número de servizos ou tempo efectivo de traballo.6º.- As cantidades que perciban o/as empregados/as públicos/as por este concepto serán públicas, acorde coa normativa de protección de datos. Previamente a súa percepción, seralle remitida información concreta da asignación do complemento de produtividade aos delegados de persoal.7º.- En ningún caso as contías asignadas por complemento de produtividade durante un período de tempo orixinarán dereitos individuais respecto das valoracións ou apreciacións correspondentes a períodos sucesivos.8º.- Os presentes sistemas e mecanismos de asignación do complemento de produtividade dos/as empregados/as públicos/as ao servizo do Concello de Vila de Cruces, entrarán en vigor ao día seguinte da súa aprobación por parte do órgano correspondente e serán publicados no Portal de Transparencia, Taboleiro de Anuncios Dixital e Boletín Oficial da Provincia de Pontevedra. Poderanse recoñecer efectos retroactivos das presentes regras con respecto ás produtividades cuxo desempeño realizouse no exercicio orzamentario inmediatamente anterior.9º.- A aprobación do presente Regulamento axustarase ao disposto no artigo 49 da Lei 7/1985, de 2 de abril, de Bases de Réxime Local, previa negociación na mesa Xeral de Negociación do Concello, e entrará en vigor unha vez producida a súa íntegra publicación no Boletín Oficial da Provincia de Pontevedra, sen prexuízo do carácter retroactivo que, no seu caso, dispoña aplicar o Pleno municipal.10º.- Crearase unha comisión de seguimento do presente regulamento formada polos representantes sindicais electos e igual número de representantes da Corporación. Á vista dos obxectivos cumpridos e da valoración FAVORABLE respecto dos factores________________________________________, efectuada ao/a empregado/a público/a D./Dª___________________________________, que realiza as súas funcións no posto________________________ adscrito á unidade de________________________, segundo consta no Anexo II que se adxunta ao presente documento. Proponse a asignación dun complemento de produtividade por cumprimento do suposto_____________________________ determinado no sistema e mecanismos de asignación do complemento de produtividade aprobado polo Pleno da Corporación en sesión_____________ de data________________, e cuxa contía será ao equivalente ao _________% do importe trimestral do soldo base e trienios asignado ao posto desempeñado, segundo corresponda conforme aos criterios establecidos para o efecto e créditos orzamentarios dispoñibles. Achegándose á presente proposta, Anexo II (valoración de factores), mediante o cal se xustifica que se cumpriron os obxectivos marcados pola Unidade. Resultado da valoración ao FACTOR 1. ESPECIAL RENDEMENTO: Considerarase informe favorable neste Factor, cando un ou mais dos conceptos / casillas se encontren sinalados como satisfactorios. Considerarase informe favorable neste Factor, cando un ou mais dos conceptos / casillas se encontren sinalados como satisfactorios. Resultado da valoración ao FACTOR 3. INTERÉS E INICIATIVA Considerarase informe favorable neste Factor, cando un ou mais dos conceptos/casillas se encontren sinalados como satisfactorios. A/O TITULAR DA ÁREA DOCUMENTO ASINADO ELECTRONICAMENTE Á MARXE A aprobación do presente Regulamento axustarase ao disposto no artigo 49 da Lei 7/1985, de 2 de abril, de Bases de Réxime Local e entrará en vigor unha vez producida a súa íntegra publicación no Boletín Oficial da Provincia de Pontevedra, sen prexuízo do carácter retroactivo que, no seu caso, dispoña aplicar o Pleno municipal. O ALCALDE – LUÍS CELSO TABOADA SÁNCHEZ